ཡང་ཕོ་རིས་བུ་རམ་གཉིས་ཆ་མཉམ་བཏགས་ལ་ཆང་སྐྱུར་ལ་སྦྱར་ནས་སྣར་བླུགས་ཀྱང་ཕན་ནོ། འབྲས་བུ་གསུམ་
དང་པི་པི་ལིང་ཆ་མཉམ་བཏགས་ལ་སྦྲང་རྩིས་རིལ་བུ་བྱས་ཏེ་ཁོང་དུ་བཏང་ཞིང་། སྦྲང་རྩི་ཆུར་སྦྱངས་པས་རྟ་བྱས་
སྣར་བླུགས་ཀྱང་ཕན་ཞིང་སྣ་ཁྲག་འཛག་པ་དང་ཁའི་དྲི་ངན་པ་ལ་ཕན་ནོ། ནག་པོ་ལ། སྒྱུ་རུ་ར་ཞིབ་པར་མགོ་
གཞོགས་ཕྱེད་ན་བལ་བཏགས་ལ་བ་མར་ངར་མཉམ་དུ་བསྐོལ་ཏེ་གང་ན་སར་བྱུགས་པས་ཕན། སེ་འབྲུའི་མེ་ཏོག་
དང་དཱུ་བ་གཉིས་ཀྱི་ཁུ་བ་རའི་འོ་མ་དང་བསྲེས་ལ་སྣར་བླུགས་པས་ཕན་ནོ༑ ། ཡང་པི་པི་ལིང་། སུཾ་ཧརྔྣའི་འབྲུ། བཱ་
ཡ་བི་རངྒ། ཕོ་རིས་རྣམས་ཆ་མཉམ་བཏགས་ལ་པའི་ཆུ་ལ་སྦྱར་ནས་སྣར་བྱུག་ཅིང་ཅུང་ཟད་སྣའི་ནང་དུ་བཏང་བས་
ཀྱང་ཕན་ཞིང་སྣ་ཁྲག་འཛག་པ་ཡང་ཆོད་དོ། བྱེ་ཀར་དང་སྦྲང་རྩི་གཉིས་པའི་འོ་ཡ་མ་ནག་པོ་ལ མར་སྦྱར་ནས་སྣར་
བླུགས་ན་ཕན་ནོ། ཡང་བལ་བྱི་ཐང་ཀ ། པོ་ཁ་ཆེ། སེ་འབྲུའི་མེ་ཏོག་དཱུ་བ་རྣམས་ཀྱི་ཁུ་བ་རའི་འོ་མ་དང་བསྲེས་ལ་
སྣར་བླུགས་ན་ཕན། ཛ་མུ་ནའི་འབྲུ། སེ་འབྲུའི་མེ་ཏོག་གསུམ་གྱི་ཁུ་བ་སྣར་བླུགས་ན་ཕན་ཞིང་སྣ་ཁྲག་ཀྱང་འཆད་
དོ། ལྒ་དང་དནྜའི་རྩ་བ་ཆང་སྐྱུར་ལ ཀུ་སུམ་བྷ་བ་སྦྱར་ནས་གདན་སར་བསྐུ་མཉེ་བྱས་ན་ཕན། ཡང་ལྒ་ཞིབ་པར་
བཏགས་ལ་བའི་འོ་མར་སྦྱར་ནས་སྣར་བླུགས་ན་ཕན་ནོ། བྷྲིངྒ་རཱ་ཛའི་ཐང་ཆུ་དང་འབྲས་བུ་གསུམ་ཞིབ་པར་བཏགས་
པ་ཆུ་སྐོལ་གྱིས་རྟ་བྱས་བཏང་ན་ཡང་ཕན་ནོ། ཡུང་བ་ཆ་གཅིག ། སེ་འབྲུའི་སྐོགས་ཆ་གཉིས། གུ་རའི་འབྲས་བུ་
སྐོགས་གསུམ། སྟར་བུ་ཆ་བཞི་རྣམས་བཏགས་པ་རིལ་བུ་བྱས། བའི་ཆུ་དང་སྦྱར་ཏེ་དཔྲལ་བར་བྱུགས་ཀྱང་ཕན་ནོ།